open-index/open-wikipedia-markdown huggingface dataset:
Kliment Kolesnikov

**Kliments Andrejevitš Kolesnikov** (vene keeles Климент Андреевич Колесников; sündinud 9. juulil 2000 Moskvas) on Venemaa ujuja.  

Ta tegi oma debüüdi 2017. aasta maailmameistrivõistlustel, kus võistles kolmel seliliujumise distantsil ja püstitas kaks juunioride maailmarekordit. Kolesnikov on Venemaa teeneline meistersportlane. 

Kolesnikov on 2015. aasta Euroopa noorte olümpiafestivali meister 4 × 100 meetri vabaujumises .

2016. aastal võitis ta juunioride Euroopa meistrivõistlustel neli medalit: kaks kulda 50 ja 100 meetri seliliujumises ja kaks hõbedat 4 × 100 meetri kombineeritud teateujumises  ja 4 × 100 meetri segateateujumuses. 50 ja 100 meetri distantsil püstitas ta juunioride maailmarekordi.

2017. aastal võitis ta juunioride Euroopa meistrivõistlustel seitse medalit: kaks kulda 50  ja 200 meetri seliliujumises, neli hõbedat 100 meetri seliliujumises, 4 × 100 meetri kombineeritud teateujumises, segavõistkonnaga 4 × 100 meetri vabaujumises ning 4 x 100 meetri kombineeritud ujumises, samuti pronksi  4 × 100 meetri vabaujumises.

2017. aastal püstitas ta Vladimir Salnikovi karikavõistlustel lühiraja 100 m seliliujumise maailmarekordi ning temast sai esimene 2000. aastatel sündinud ujuja, kes on individuaaldistantsil püstitanud maailmarekordi. 

Ta võitis 2018. aasta Euroopa meistrivõistlustel kokku kuus medalit (3 kulda, 2 hõbedat ja 1 pronksi) ja püstitas uue 50 m seliliujumise maailmarekordi. Samuti võitis ta kuus kulda ja ühe hõbeda Buenos Airese 2018. aasta noorte suveolümpiamängudel. 2018. aasta noorte olümpiamängudel oli Kolesnikov Venemaa koondvõistkonna lipukandja.

Vene spordimeedia teatas 2019. aasta mais, et 18-aastane Kolesnikov võib karjääri lõpetada käsivarre veenide tromboosi tõttu. Kliment ise ja tema treener Dmitri Lazarev eitasid seda teavet siiski, öeldes, et ujujal pole terviseprobleeme.

Kliment võitis 2019. aasta maailmameistrivõistluste pronksmedali 50 meetri seliliujumises, samuti hõbemedali 4 × 100 m vabaujumises ja pronksmedali 4 × 100 m kombineeritud teateujumises.

## Välislingid
*Kliment Kolesnikov FINA kodulehel
Ujumise lühiraja Euroopa meistrivõistlused

**Ujumise lühiraja Euroopa meistrivõistlused** (mitteametlikult nimetatakse ka "Euroopa 25 m meistrivõistlusteks") on LEN-i korraldatud ujumisvõistlused. Võistlustel osalevad Euroopa ujujad, kes võistlevad lühiraja (25 meetri) basseinis. Võistlused toimuvad traditsiooniliselt detsembri alguses. Alates 2013. aastast toimuvad võistlused paaritutel aastatel.

Meistrivõistlused toimusid esimest korda 1996. aastal ja enne seda aastatel 1991–1994 peeti Euroopa sprindi meistrivõistlusi. Sprindivõistlustel oli 14 ala: ujuti 50 m vabalt, rinnuli, selili ja liblikat, 100 m kompleksi ning 4x50 m vabalt ja kompleksi.

1996. aastal laienesid võistlused 38 alale, lisandusid 100 ja 200 m, vabaujumises 400 ja 800/1500 m ning 200 ja 400 m kompleksi. LEN alustas ka meistrivõistluste nummerdamist uuesti ning nimetus muudeti "lühiraja meistrivõistlusteks". 1997. aastal võistlusi ei toimunud, kuid kuni 2013. aastani peeti neid igal aastal.

2012. aastal laienesid võistlused 40 alale: 19 meestele, 19 naistele ja kaks segateatevõistlust. Nii meeste kui ka naiste programmis on 17 individuaalset ala ja 2 teatevõistlust. 2021. aastal lisati veel kaks ala.

## Võistlused
**Sprindi meistrivõistlused**

**Lühiraja meistrivõistlused**
Ryan Murphy

**Ryan Fitzgerald Murphy** (sündinud 2. juulil 1995 Chicagos Illinoisis) on Ameerika Ühendriikide ujuja, kes on spetsialiseerunud seliliujumisele. Ta on meeste 100 meetri seliliujumises (pikk rada) kolmekordne olümpiavõitja ja maailmarekordimees.

Murphy võitis 2011. aastal esimesed rahvusvahelised medalid, mõlemad 200 meetri seliliujumises. 2011. aastal Limas peetud juunioride maailmameistrivõistlustel võitis Murphy 200 meetri seliliujumises pronksmedali ajaga 1.59,63. 2011. aasta Pan-Ameerika mängudel, võitis Murphy veel ühe pronksi ka 200 meetri seliliujumises. Finaalis sai ta ajaks 1.58,50.

2012. aasta Ameerika Ühendriikide olümpiakatsevõistlustel, kus peeti 2012. aasta olümpiamängude kvalifikatsioonivõistlus, jäi Murphy olümpiavõistkonnast välja, saavutades 100 meetri seliliujumises kuuenda koha (53,92) ja 200 meetri seliliujumises neljanda koha (1.57,39). 

2012. aasta Istanbulis toimunud lühiraja maailmameistrivõistlustel võitis Murphy kuld- ja pronksmedali. Tema pronks tuli 200 meetri seliliujumises ajaga 1.48,86, kui ta finišeeris Radosław Kawęcki ja Ryan Lochte järel. Murphy kuulus 4x100 meetri kombineeritud teateujumises kuldmedali võitnud USA võistkonda (osales eelujumises ja ujus seliliujumises aja 50,91). 

2013. aasta USA meistrivõistlustel pääses Murphy kvalifikatsiooni kaudu 2013. aasta maailmameistrivõistlustele, saavutades 100 ja 200 meetri seliliujumises kolmanda koha (ajad 53,38 ja 1.56,37). 

2016. aasta suveolümpiamängudel sai Murphy kulla 100 meetri ja 200 meetri seliliujumises. Murphy võitis kulla ka 4 × 100 meetri kombineeritud teateujumises ning tema avavahetuses ujutud aeg 51,85 ületas Aaron Peirsoli 2009. aastal püstitatud endise maailmarekordi. Pika raja maailmameistrivõistlustest on Murphy'l võitnud kolm kulda, kõik teateujumises, viis hõbedat ja üks pronks. Lühiraja maailmameistrivõistlustel on ta saavutanud neli kulda, kolm hõbedat ja ühe pronksi.

2011. aasta Pan-Ameerika meistrivõistlustel võitis Murphy 200 m seliliujumises pronksmedali.

Murphy lõpetas 2013. aastal Floridas Jacksonville'is Bollesi kooli ja astus California Berkeley ülikooli. Ujudes Californias kuldsete karude eest, on ta kaheksakordne NCAA individuaalne USA meister, võites 100 jardi ja 200 jardi seliliujumise aastatel 2014, 2015, 2016 ja 2017.
Mara keel

**Mara keel** (ka **marra keel**) on väljasuremisohus keel, mida traditsiooniliselt kõnelesid marad Austraalia Põhjaterritooriumil Arnhemi maal. Mara keel kuulub gunvingu ehk makro-gunvingu keelkonna mara rühma ja selle lähim sugulaskeel oli 1974. aastal välja surnud varndarrangi keel.

2016. aastal loendati 8 mara keele kõnelejat. Kõik kõnelejad on eakad. Nad elavad asulates Ngukurr, Numbulwar, Borroloola ja Minyerri. Valdav osa hõimust on üle läinud krioli keelele.

Mara keel kasutab eesliiteid. Selles on kolm nimisõnade klassi (meessugu, naissugu ja kesksugu) ning kolm asrvu (ainsus, kaksus, mitmus). Seda iseloomustab keeruline aspektisüsteem, sugulussuhteid tähistava sõnavara ja näitavate asesõnade süsteem. Erinevalt teistest piirkonna keeltest on mara keeles vähe jälgi vältimiskeelest ning puuduvad olulised erinevused meeste ja naiste keelekasutuses.

## Fonoloogia

Mara keeles on 19 konsonantfoneemi ja 4-5 vokaalfoneemi.

Põhilised vokaalid on *i*, *u* ja *a*. Vokaal *e* esineb vaid kahes sõnas: *renburr* 'teatud herilane' ja *reywuy* 'teatud libliksääsklane'. Vokaal *o* esineb vaid hüüdsõnas *yo!*.

## Viited
Agatha Christie (ansambel)

**Agatha Christie** (vene keeles **Агата Кристи**) oli vene rokkansambel, mille asutasid 1985. aastal Sverdlovskis Vadim Samoilov, Aleksandr Kozlov ja Peter Mai. Algselt kandis ansambel nime VIA RTF UPI (ВИА «РТФ УПИ»). Nimi Agatha Christie võeti kasutusele 1988. Ansambli teise albumi "Teine rinne" («Второй фронт») lindistamise ajal liitus ansambliga Vadim Samoilovi vend Gleb Samoilov.  

2009. aastal teatasid muusikud kollektiivi plaanitavast laialiminekust. 2010. aasta suvel ilmus ansambli viimane album "Epiloog" («Эпилог») ja tegevusele pandi punkt samanimelise tuuriga.

## Viited
Kaarsõlg

**Kaarsõlg**, ka **fiibula** (ladina keeles *fibula* 'nõel', 'okas') on haaknõela põhimõttel kasutatav ja pronksiajast keskajani kasutusel olnud sõletüüp, mis koosneb kaaretaolisest sõlekehast ja selle alla kinnitatud nõelast.

## Ajaloost
Kaarsõle dekoratiivseks osaks on sõle kaar, mis võib olla väga erineva kujuga, isegi kettakujuline (ketassõlgedel). Kaarsõled arenesid välja rõivakinnitusnõeltest juba I aastatuhandel eKr. Eesti alal võeti need kasutusele rooma rauaaja algul.

Eesti ala kaarsõlgedest moodustavad kõige arvukama rühma ambsõled, mis on peamiselt rahvasterännuajale iseloomulik sõlevorm. Enamasti on Eestist leitud ambsõlgede eeskujud lõunapoolse Baltikumi ja Ida-Preisi alade sõled. Samlandi poolsaart peetaksegi Eesti ambsõletüüpide lähtealaks. Läti ja Eesti ambsõlgede tüpoloogia sõle jala kuju alusel esitas Harri Moora 1938. a oma doktoriväitekirjas ja see käibib praeguseni. Eesti ambsõlgesid on põhjalikumalt uurinud Mari-Liis Rohtla.

### Jaotus
Eesti 2.–10. sajandi arheoloogilises materjalis leiduvad kaarsõled jagatakse kaare ja jala kuju ning kaunistuste järgi järgmistesse tüüpidesse:
* silmiksõlg
* kärbissõlg
* pahksõlg
* vähksõlg
* öökullsõlg
* ambsõlg
* peakilpsõlg
* profileeritud sõlg
* sõrmiksõlg
* loomapeakujulise jalaga sõlg
* seondsõlg
* sümmeetriline kaarsõlg

### Kaarsõlg kinnitusvahendina riietel
Kuigi arheoloogilisi leide kujutavatele illustratsioonidele on fiibula tavaliselt paigutatud laiema osaga kõrgemal (nii-öelda ristikujuliselt), võib kaasaegsetel kujutistel näha kandmist nõnda, et laiem osa on ette- ja allapoole suunatud ning pikk sõlejalg suunaga taha ja üles.

Stilicho - detail from diptych.jpg|Väepealik Stilicho kannab ambsõlega kinnitatud mantlit. Detail Monza diptühhonilt
Sanvitale03.jpg|Justinianuse kaaskond. Ilmalikud võimukandjad on kaarsõlgedega kinnitatud mantleis. Mosaiik Ravennas
Belisarius mosaic.jpg|Väepealik Belisarius, detail eelmiselt teoselt 


## Vaata ka
* ketassõlg
* ovaalsõlg
* hoburaudsõlg
* prillsõlg
* sibulnuppsõlg

## Viited
Vesiveski kivi

**Vesiveski kivi** on rändrahn Tallinnas Haabersti linnaosas Rocca al Mare asumis Eesti Vabaõhumuuseumi alal.

Vesiveski kivi on järskude külgede ja lameda pealsega rabakivist rändrahn, milles on üksikuid kinnislõhesid. Rahnu mõõtmed on 3,6 × 3,4 × 1,2 meetrit, ümbermõõt 10,4 meetrit.

Vesiveski kivi võeti kaitse alla 22. mail 1992 geoloogilise mälestisena. Keskkonnaministri 2. aprilli 2003 määrusega on Vesiveski kivi kaitse all looduse üksikobjektina.

Kivi asub Vabaõhumuuseumi keskosas, umbes 20 meetrit Kuusalu kihelkonnast pärit Kahala vesiveskist ida pool.

## Viited
Włodzimierz Sokorski

**Włodzimierz Sokorski** (2. juuli 1908 Oleksandrivsk – 2. mai 1999 Varssavi) oli Poola sõjaväelane ja kommunistlik poliitik. Ta oli Armia Ludowa brigaadikindral, aastatel 1952–1956 oli ta Poola kultuuriminister.
Sakramendinišš

**Sakramendinišš** (saksa keeles *Sakramentsnische*) ehk **sakramendiorv** on enamasti kiriku kooriruumi seina sisse ehitatud orv või kapikujuline ava, milles hoiti pühitsetud ande ja mis täitis sama funktsiooni nagu ehitisest eraldi seisev tabernaakel või tsiboorium. Pärast reformatsiooni tabernaakli olulisus protestantliku teoloogia seisukohast kadus. 

## Kirjeldus
Sakramendinišš oli ristkülikukujulise või kaarsillusega akna kujuline. Sageli ümbritses sakramendinišši profileeritud raidraamistus ja raiddekoor. Kauneimad nišid Eesti keskaegsetes kirikutes on ümbritsetud arhitektuuridetailidega, nagu petikute, fiaalide, krabide ja ristlillikuga ehisviil, raamistustelt on leitud jälgi kunagisest polükroomiast. Nišš võis ulatuda läbi müüri hoone välisküljele, nii et läbi aknakese või võre võis pühitsetud hostiat näha (sellised on olnud Oleviste, Haljala, Viru-Nigula, Juuru, Viru-Jaagupi ja Pühalepa kirikus). Sakramendinišš oli võre või uksega suletud; niššide raidraamistusel on sageli näha kohad, kuhu kinnitusid uksehinged.

## Pildid

Toomkiriku sakramendiniss.JPG|Raidraamistusega sakramendinišš Tallinna Toomkirikus
Kihelkonna kiriku detail.jpg|Nišid Kihelkonna kiriku kooriruumi seinas
Helbra, evangelische Kirche Sankt Stephanus, Sakramentsnische.jpg|Gooti dekooriga sakramendinišš Helbra Sankt Stephanuse kirikus (Mansfeld-Südharzi kreis, Saksi-Anhalt)
Sakramentsnische Gutleuthofkapelle.JPG|Lihtne võrega sakramendinišš Gutleuthofkapelle seinas Heidelbergis
Wieting - Pfarrkirche - Sakramenthäuschen.jpg|Kaunistatud uksega sakramendinišš Wietingi kihelkonnakirikus (Kärnten, Austria)


## Vaata ka
* tabernaakel
* *[[piscina]]*
* hagioskoop

## Viited
Paju 2

**Paju 2** on 16-korruseline büroohoone Tartus, mis asub samanimesel aadressil Emajõe kaldapealsel, Anne kanali vahetsus läheduses asuvate kergliiklusteede sõlmpunktis.

9059,4 m² brutopinnaga büroohoone juurde ehitatakse ka kolmekorruseline 250 kohaga parkimismaja, kuhu pääseb Pikalt tänavalt. 2019. aasta jaanuaris nurgakivi saanud arhitektuuribüroo Allianss Arhitektid projekteeritud ehitise valmimisajana nähti ette 2020. aasta juuni.

Tegu on Tigutorni järel linna kõrguselt teise kõrghoonega.

## Viited

## Välislingid
*
Eesti Äriinglite Assotsiatsioon

**Eesti Äriinglite Assotsiatsioon** (lühendatult EstBAN, inglise keelest *Estonian Business Angels Network*) on varajase faasi investoreid ehk äriingleid ühendav organisatsioon Eestis. Organisatsiooni eesmärk on alustavatesse ettevõtetesse tehtavate seemneinvesteeringute mahu kasv.

2013. aastal investeerisid organisatsiooni liikmed 4,7 miljonit eurot, mis jagunes 83 investeeringuks 66 ettevõttese, 2018. aastal 7 miljonit eurot, mis jagunes 186 investeeringuks 99 eri ettevõttesse.

EstBAN on 2013. aastast Euroopa Äriinglite Assotsiatsiooni (EBAN) liige.

## Ajalugu

EstBAN loodi 2012. aasta detsembris ning selle esimesse juhatusse kuulusid Ivar Siimar, Allan Martinson, Marek Kiisa, Peeter Klanberg, Andrei Korobeinik, Hardi Kampus ja Harri Männistö.

## Viited



## Välislingid

*EstBANi koduleht (inglise keeles)
Hagioskoop

**Hagioskoop** (kreekakeelsetest sõnadest άγιος *hágios* 'püha' ja  σκοπός *skopos* 'vaatama') on väike vaateava keskaegse kiriku seinas, mis lasi pilku heita kiriku peaaltarile ja hostia ülestõstmisele ning võimaldas teenistusest osavõttu ka neile, kes mingil põhjusel ei saanud kirikusse siseneda, näiteks pidalitõbistele.

Samal põhimõttel saab hagioskoobiks nimetada müüri läbiva sakramendiniši välisküljel olevat akent, mis võimaldab näha sakramendinišis asuvat pühitsetud hostiat.

## Eestis
Hagioskoopi esineb ka Eesti keskaegses arhitektuuris. Vanematest kirikutest on ta 13. sajandil ehitatud Hanila Pauluse kiriku kooriruumi põhjaseinas, 15. sajandil tehti see ka Vormsi kiriku kooriseina . Pirita kloostri kirikul on see tänaseni nähtav läänefassaadi põhjalõigus väliskantslialtari all.

Hagioskoobiga sakramendinišš on olnud Oleviste (tänapäeval väljast kinni müüritud), Haljala, Viru-Nigula, Juuru, Viru-Jaagupi ja Pühalepa kirikul.

## Viited
1931. aasta ujumise Euroopa meistrivõistlused

**1931. aasta [[ujumise Euroopa meistrivõistlused]]** toimusid Prantsusmaal Pariisis 23. kuni 30. augustini. 

## Tulemused

### Ujumine mehed

#### 100 m vabalt
	 
Maailmarekord: **57.4** (1924) Johnny Weissmüller, 
Euroopa meister 1927: **1.00,0** Arne Borg, 

 				 
#### 400 m vabalt
	
Maailmarekord: **4.47,0** (1931) Jean Taris,  
Euroopa meister 1927: **5.08,6** Arne Borg, 


#### 1500 m vabalt
	 
Maailmarekord: **19.07,2** (1927) Arne Borg,  
Euroopa meister 1927: **19.07,2** Arne Borg, 
	
#### 100 m selili
	
Maailmarekord: **1.08,2** (1928) George Kojac,  
Euroopa meister 1927: **1.17,4** Eskil Lundahl, 


#### 200 m rinnuli
	
Maailmarekord: **2.44,6** (1931) Lionel Spence,  
Euroopa meister 1927: **2.55,2** Erich Rademacher, 

			
#### 4x200 m vabalt
	
Maailmarekord: **9.36,2** (1928)   Austin Clapp,Walter Laufer,George Kojac,Johnny Weissmüller
Euroopa meister 1927: **9.49,6 **  August Heitmann,Joachim Rademacher,Friedrich Berger,Herbert Heinrich  

		
### Ujumine naised

#### 100 m vabalt
	
Maailmarekord: **1.06,6** (1931) Helene Madison,  
Euroopa meister 1927: **1.15,0** Maria Vierdag, 

					 
#### 400 m vabalt
	
Maailmarekord: **5.31,0** (1931) Helene Madison,  
Euroopa meister 1927: **6.11,8** Marie Braun, 

		
#### 100 m selili
	
Maailmarekord: **1.20,6** (1930) Bonnie Mealing,  
Euroopa meister 1927: **1.24,6** Willy den Turk, 

			
#### 200 m rinnuli
		
Maailmarekord: **2.44,6** (131) Lionel Spence,  
Euroopa meister 1927: **3.20,4** Hilde Schrader, 

	
#### 4x100 m vabalt
	

Maailmarekord: **4.47,6** (1928)  Adelaide Lambert,Eleanor Garatti,Albina Osipowich,Martha Norelius
Euroopa meister 1927: **5.11,0**  Marion Laverty,Valerie Davies,Ellen King,Joyce Cooper   


### Vettehüpped mehed

#### 3 m hüppelaud
	 
Euroopa meister 1927: Ewald Riebschläger, 

	 
#### 10 m torn
	
Euroopa meister 1927: Hans Luber, 


### Vettehüpped naised

#### 3 m hüppelaud
	
Euroopa meister 1927: Klara Bornett, 

		
#### 10 m torn
	
Euroopa meister 1927: Isabelle White, 


### Veepall

	
Euroopa meister 1927:   Ungari István Barta,László Czele,Tibor Fazekas,Márton Homonnai,Alajos Keserű,Ferenc Keserű,József Vértesy,János Wenk


## Medalid

 Korraldajariik
Djirbali keel

**Djirbali keel** on Austraalias Queenslandis kõneldav väljasurev keel. 2016. aasta loenduse andmetel rääkis djirbali keelt kodus vaid 8 inimest.

Djirbali keeles on mitmed omapärased omadused ja nähtused, mistõttu see on keeleteadlaste seas tuntud.

Djirbali keele nimisõnad jagunevad nelja klassi:
*I – enamik elusolendeid, mehed
*II – naised, vesi, tuli, vägivald ja erilised loomad
*III – söödavad puu- ja köögiviljad
*IV – muud (kõik mis esimesse kolme klassi ei sobi)

Djirbali keel on jagatud ergatiivsusega keel.

Keeles on keeruline tabusüsteem.

## Viited
Long Islandi lahing

**Long Islandi lahing** ehk **Brooklyni lahing** toimus 27. augustil 1776. aastal Brooklyn Heightsis, pea kaks kuud pärast seda kui Kolmteist kolooniat (Ameerika Ühendriigid) olid ennast George Washingtoni juhtimisel senisest emamaast Suurbritannia kuningriigist iseseisvaks kuulutanud. Iseseisvussõja suurimas lahingus võitsid britid ameeriklasi, säilitades kontrolli strateegiliselt olulise New Yorgi sadama üle.

Siiski tunnistas Suurbritannia kuningriik Ameerika kolooniate iseseisvumist ja sõltumatust Pariisi rahulepinguga aastal 1783.

## Vaata ka
*Bunker Hilli lahing
Dēliņkalns

**Dēliņkalns** ('pojamägi') on Alūksne kõrgustiku kõrgeim tipp.

Künka absoluutne kõrgus on 271,6 meetrit ja suhteline kõrgus 71 meetrit. 

Küngas asub Veclaicene maastikukaitsealal, Alūksne piirkonna Ziemeri ja Jaunlaicene valla piiril.
Namiibia jalgpallikoondis

**Namiibia jalgpallikoondis** on Namiibia meeste rahvuskoondis jalgpallis.

Namiibia jalgpallikoondis on kolmel korral jõudnud Aafrika rahvaste karikavõistluste finaalturniirile (1998, 2008 ja 2019), kuid pole alagrupist edasi jõudnud.

Koondise kodustaadion on Windhoekis asuv Independence Stadium.

## Välislingid
*Namiibia jalgpalliliidu koduleht
*Namiibia jalgpallikoondis FIFA kodulehel
Vojakkala

**Vojakkala** on küla Soomes Lõuna-Soome läänis Kanta-Häme maakonnas Loppi vallas, 20 km kaugusel Loppi kirikukülast, vahetult Tammela valla kõrval.
Sanook.com

**Sanook.com** (tai keeles สนุก.คอม) on 1998. aastal Tais asutatud uudisteportaal, mille rajas Poramate Minsiri. 2016. aasta juuni seisuga oli see populaarseim Tai veebisait. 

Alexa reitingu järgi on see külastatavuselt 1497. lehekülg maailmas (2019).

## Viited

## Välislingid

* Sanook.com
Poramate Minsiri

**Poramate Minsiri** (tai keeles ปรเมศวร์ มินศิริ; sündinud 28. jaanuaril 1969) on Tai meediaärimees.

## Publikatsioonid
*ปรเมศวร์ มินศิริ. (2537). *เรียนรู้ Foxpro 2.0-2.5.* กรุงเทพฯ : วิศาสตร์.
*ปรเมศวร์ มินศิริ. (2537). *เรียนรู้ Microsoft Foxpro 20-2.5.* กรุงเทพฯ : เลี่ยงเชียง.
*ปรเมศวร์ มินศิริ. (2538). *ท่องโลกอินเทอร์เน็ตด้วย Netscape Navigator Gold.* กรุงเทพฯ : วิศาสตร์.
*ปรเมศวร์ มินศิริ. (2539). *Internet สำหรับผู้ใช้ Windows.* กรุงเทพฯ : วิศาสตร์.
*ปรเมศวร์ มินศิริ. (2539). *ท่องโลกอินเทอร์เน็ตด้วย Netscape Navigator Gold.* กรุงเทพฯ : เวฟฟอยท์.
*ปรเมศวร์ มินศิริ, ผู้แต่งร่วม. (2539). *เรียนรู้ Windows95.* กรุงเทพฯ : เวฟพอยท์.
* ณัฐฐยา พรรณพลีวรรณ, ปรเมศวร์ มินศิริ, นเรศ เดชผล, ศาสตรา กัลย์จารึก และพีรนุช สุวรรณรัตน์. (2547). *โครงการชวนเพื่อนท่องเว็บไซต์ สำนักงานกองทุนสนับสนุนการสร้างเสริมสุขภาพ.* กรุงเทพฯ : ม.ป.ท.

## Viited
Barry Stroud

**Barry Greenwood Stroud** (18. mai 1935 Toronto – 9. august 2019) oli Kanada päritolu filosoof, kes kirjutas muu hulgas skeptitsismist, David Hume'ist ja Ludwig Wittgensteinist. 

Ta sai doktorikraadi 1962 Harvardi ülikoolist, kus teda juhendas Morton White. Harvardis mõjutasid teda ka Burton Dreben, Williard Van Orman Quine, Rogers Albritton, Gwil Owen ja David Pears. Aastatel 1961–2016 õpetas ta California Ülikoolis Berkeleys. Õppeaastal 1986/1987 pidas ta John Locke'i loenguid. 

## Publikatsioone
**Hume*, London: Routledge and Kegan Paul 1977, ISBN 0710086016
**[[The Significance of Philosophical Scepticism]]*, 1984
**[[The Quest for Reality]]: Subjectivism and the Metaphysics of Colour, 1984
*The Transparency of "Naturalism". – *Proceedings and Addresses of the American Philosophical Association*, 2009, 83 (2), lk 157–169.
**Engagement and Metaphysical Dissatisfaction: Modality and Value*, 2011
**Seeing, Knowing, Understanding: Philosophical Essays*, Oxford University Press 2018, ISBN 9780198809753.

==Tunnustus==
*1987 [[Ameerika Kunstide ja Teaduste Akadeemia]] liige
*1993 [[Briti Akadeemia]] korrespondentliige 

==Kirjandus==
*[[Jason Bridges]], [[Niko Kolodny]], [[Wai-Hung Won]] (toim). *The Possibility of Philosophical Understanding: Reflections on the Thought of Barry Stroud*,  Oxford University Press, 2011, ISBN 9780195381658.
**Sképsis'', Number 14 On Barry Stroud on Skepticism, 2016. Veebis.  

## Välislingid
*Publikatsioonide nimekiri
*The Study of Human Nature and the Subjectivity of Value, Tanneri loeng Buenos Aireses 7. juunil 1988 
*Intervjuu Brasiilia ajalehele, 2014
Penijõe–Aegviidu–Kauksi matkatee

**Penijõe–Aegviidu–Kauksi matkatee** on Eestit läänest itta läbiv tähistatud matkarada.

Penijõe–Aegviidu–Kauksi matkatee kogupikkus on 615 kilomeetrit. Matkatee algab Matsalu rahvuspargist Penijõe mõisa juurest ja lõpeb Peipsi järve põhjakaldal Kauksis. Matkatee on rajanud ja selle taristut haldab RMK. 

Aegviidus RMK looduskeskuse juures ristub Penijõe–Aegviidu–Kauksi matkatee Peraküla–Aegviidu–Ähijärve ja Oandu–Ikla matkateega.

Matkatee avati 2018. aastal RMK kingitusena Eesti Vabariigi 100. aastapäevaks.

## Vaata ka

*  Peraküla-Aedviidu-Ähijärve matkatee
*  Oandu-Aegviidu-Ikla matkatee

## Viited

## Välislingid
*Penijõe-Aegviidu-Kauksi matkatee
Silmiksõlg

**Silmiksõlg** (saksa keeles *Augenfibel*, inglise keeles *eye fibula*) on kaarsõlg, mille kujundusele on iseloomulikud paarikaupa paiknevad silmataolised kujundid – augud, lohud või puntsiga löödud topeltringid – sõlekaarel.

## Jaotus
Silmiksõled olid Eesti alal kaarsõle tüüpidest ajaliselt vanimad, olles kasutusel juba rooma rauaaja alguses. Tüüp oli käibel 1.–3. sajandini, eesti sarja sõled isegi kuni 5. sajandini. Rootsi arheoloog Oscar Almgren jagas silmiksõled kolme suurde rühma:
* peaseeria silmiksõled
* preisi seeria silmiksõled (sellel on "silmad" ka sõlekaare alumises osas)
* eesti seeria silmiksõled (kujult väga sarnased peaseeria sõlgedele, kuid erinevustega ornamendis. On arvatud, et neid hakati sissetoodud sõlgede eeskujul kohapeal valmistama)

Silmiksõled ja teised rooma rauaaja alguses Eestisse jõudnud sõled on väga sarnased mujal Euroopas samal ajal levinud sõlgedega. See viitab sidemetele kaugete aladega, kust saabunud esemeid ja ideid kohandati vastavalt kohalike eelistustele. Mitmed uurijad on pakkunud, et just Läänemere kagurannik on olnud Eesti jaoks peamine uudsete esemete vahendaja, kuna sealt on leitud väga palju sarnaseid sõlgi.

## Viited

## Kirjandus
* M. Olli, M. Roxburgh. Pilguheit silmiksõlgedele – Eesti varaseimate sõlgede lugu. – Tutulus, 2017

## Välislingid
* Augenfibel. Mittelalter Wiki
* Silmiksõlg Pada tarandkalmest
* Silmiksõlg Jäbara tarandkalmest
* Silmiksõled TLÜ arheoloogia fotokogus (50 fotot)
Vähksõlg

**Vähksõlg** (saksa keeles *Krebsfibel*, soome keeles *rapusolki*) on vähki meenutava sõlekehaga kaarsõlg, iseloomulik keskmisele rauaajale. Eesti jaoks on tüüp erandlik, kaks Edela-Soomest imporditud 7.–8. sajandi vähksõlge on leitud Lagedi kalmetest.

## Viited

## Välislingid
* Soomest leitud vähksõled (fotod ja muuseuminumbrid)
* Sülgoja juhuleid AI-7500 TLÜ arheoloogia fotokogus (1 foto)
Öökullsõlg

**Öökullsõlg** on öökullipead meenutava ülaosaga erilise kujuga kaarsõlg. 

Latgalitele iseloomulik sõletüüp on olnud levinud Läti aladel. Eestis Palukülas on leitud üks, Põhja-Leedus kaks eksemplari, arheoloogiakogudes on ka mõned teadmata leiukohaga sõled.

## Viited

## Välislingid
* Paluküla peitleiu öökullsõlg AI-2483:33 TLÜ arheoloogia fotokogus (2 fotot)
* Öökullsõlega Läti postmark 1998. aastast
* Sketchfab: öökullsõle 3D-mudel
Vana-Laitsna maastikukaitseala

**Vana-Laitsna maastikukaitseala** (läti keeles *Veclaicenes aizsargājamo ainavu apvidus*) on maastikukaitseala Lätis Alūksne piirkonnas Vana-Laitsna, Vastse-Laitsna, Ziemeri ja Mārkalne vallas ning Smiltene piirkonnas Hopa vallas.

Vana-Laitsna maastikukaitseala moodustati 1977. aastal Põhja-Vidzeme kultuurmaastike, bioloogilise mitmekesisuse ja loodusväärtuste kaitseks. Kaitseala kogupindala on 20 892 ha. Selle alale jäävad Korneti-Peļļi, Dēliņkalnsi ja Avotu mežsi looduskaitseala (Avotu mets).

Vana-Laitsna maastikukaitseala põhjapiiriks on Eesti-Läti piir. Eesti poolel külgnevad Vana-Laitsna maastikukaitsealaga Paganamaa ja Väike-Palkna maastikukaitseala ning Luhasoo looduskaitseala.

## Viited

## Välislingid
* Veclaicene maastikukaitseala Läti looduskaitseameti kodulehel
Dättlikon

**Dättlikon** on omavalitsus Šveitsis Winterthuri piirkonnas Zürichi kantonis.

Omavalitsuse pindala on 2,89 km².

Dättlikonis elas (2016). aasta detsembri seisuga 780 inimest.

## Välislingid

* http://www.daettlikon.ch
Indeksikaal

**Indeksikaaliks** nimetatakse analüütilises keelefilosoofias väljendit (osutavat väljendit), mille osutus sõltub süstemaatiliselt kontekstist.

## Indeksikaalide näited ja liigid
Paradigmaatilised näited on "sina", "mina", "tema", "siin", "täna", "homme". 

Indeksikaalidena käituvad ka näiteks tegusõnade ajavormid ja "nii" sõnaühendis "nii suur", mida saadab käte ettesirutamine ja üksteisest teatud kaugusel hoidmine. 

Puhaste indeksikaalide (näiteks "mina", "täna", "tegelikult" osutus ("sisu") on kontekstis nende keelelise tähendusega ("karakter") automaatselt ära määratud. Tõeliste demonstratiivide (näiteks näitav asesõna "see") puhul on edukaks osutamiseks kontekstis tarvis veel mingit lisandust, näiteks kõneleja žesti või erilist kavatsust. On vaieldav, millised väljendid on puhtad indeksikaalid ja millised on tõelised demonstratiivid.

## Viited

## Kirjandus
*David Kaplan. Demonstratives: An Essay on the Semantics, Logic, Metaphysics, and Epistemology of Demonstratives and Other Indexicals. – Joseph Almog, John Perry, Howard Wettstein. *Themes from Kaplan*, Oxford: Oxford University Press 1989, lk 481–563. Eesti keeles: Demonstratiivid: Essee demonstratiivide ja teiste indeksikaalide semantikast, loogikast, metafüüsikast ning epistemoloogiast, tlk Anto Unt. – *Akadeemia*, nr 10, 2017 – 1, 2018. 
*David Kaplan. Afterthoughts. – Joseph Almog, John Perry, Howard Wettstein. *Themes from Kaplan*, Oxford: Oxford University Press 1989, lk 565–614. Eesti keeles: Järelmõtted, tlk Anto Unt. – *Akadeemia*, 2018, nr 2–5.
*Indrek Reiland. Kaplan, indeksikaalid ja demonstratiivid. – *Akadeemia*, 2018, nr 5.

## Välislingid
*David Braun. Indexicals, Stanfordi filosoofiaentsüklopeedia, 2015
*Geoff Georgi. Demonstratives and Indexicals, Interneti filosoofiaentsüklopeedia
Energiamajandus

**Energiamajandus** tegeleb energia ammutamise, edastamise ja tarbimise korraldamisega.

Energiamajandus on osa energeetika valdkonnast koos energiatehnika ja energiapoliitikaga.
Ambsõlg

**Ambsõlg** on kaarsõlg, mis kitsa  sõlekeha, väikese terava kaare ja pikkade õlgadega meenutab kujult vibupüssi. Kujunes välja Rooma aladel ajaarvamise alguse paiku. Eesti aladele jõudis lõuna poolt 1. aastatuhande alguses rooma rauaajal ja elas kauem kui enamik teisi kaarsõle tüüpe.

Eesti arheoloogilises materjalis leiab erineva kujuga ambsõlgesid. Nooremal rooma rauaajal esineb tagasipööratud jalaga ambsõlgi, mille jala peenenev ots on mähitud ümber kaare ja  tagasipainutatud jalg moodustab nõelahoidja. Laialt levinud on peaoksaga ambsõled. Sõlgi on mõnikord ornamenditud ja kaunistatud rõngasgarnituuriga. Eesti kõige rikkalikuma kujundusega ambsõled on leitud keskmisest rauaajast pärit Kardla aardest. Hilised toretsevad ambsõled võisid küündida pikkuselt üle 10 cm (näiteks Jäbara kalmeist leitud 5. sajandi sõlg on 12 cm pikk), olles samas ka rasked ja kohmakamad kui varasemad. A. M. Tallgren dateeris suured ambsõled 10. sajandisse ja märkis ära nende täieliku eemaldumise germaani eeskujudest.

## Vaata ka
*Sibulnuppsõlg

## Viited

## Välislingid
* Rõngasgarnituuriga ja kullatisega kaunistatud ambsõled Kardla aardest
* Eestist leitud ambsõled TLÜ arheoloogia fotokogus (30 fotot)
* Ambsõled Wikimedia Commonsis
* Sketchfab: ambsõle 3D mudel
Przedecz

**Przedecz** (saksa *Moosburg*) on linn Poolas Suur-Poola vojevoodkonnas Koło maakonnas, Przedeczi valla halduskeskus. Przedecz asub Kołost umbes 24 km kirdes.

Przedecz sai linnaõigused 1363. aastal. 1870. aastal kaotas Przedecz linnaõigused, kuid sai need 1919. aastal tagasi.

## Galerii

Przedecz - ratusz.jpg
Przedecz zamek1(WLZ13).jpg
Przedecz (8).jpg
Przedecz - osp.jpg


## Viited
Eelromaani kunst

**Eelromaani kunst** on ühendav mõiste Euroopas 5. sajandist, Merovingide dünastia algusest kuni 11. sajandini, romaani kunsti üle-euroopalise väljakujunemiseni käibinud arhitektuurile ja teistele kunstiliikidele. Seda kunstiperioodi iseloomustab klassikalise, eelkõige hilisantiikse Rooma, samuti varakristliku kunsti teemade ja kujundite segunemine, osalt Bütsantsi vahendusel, barbarirahvaste (esmajoones germaanlaste) kunsti elementidega ja nendest uuendusliku stiili kujunemine. 

Algusperioodil võib osaliselt kattuda rahvasterännuaja kunstiga. Palju eelromaani kunstile iseloomulikku esineb selginenud kujul hilisemas romaani kunstis.

## Piirkondlikud stiilid
* iiri-anglosaksi kunst ja anglosaksi arhitektuur ning kunst Briti saartel
* merovingide ja karolingide kunst Frangi riigis
* ottode kunst praeguse Saksamaa territooriumil
* läänegootide kunst ja Astuuria arhitektuur ning kunst Pürenee poolsaarel
* langobardide arhitektuur ja langobardide kunst Kataloonias, Aragonis ja Itaalias
* Horvaatia eelromaani arhitektuur ja kunst

## Viited
Wielichowo

**Wielichowo** (saksa *Wielichowo*, 1943–1945 *Wiesenstadt*) on linn Poolas Suur-Poola vojevoodkonnas Grodzisk Wielkopolski maakonnas, Wielichowo valla halduskeskus. Wielichowo asub Lesznost umbes 35 km põhjakirdes ja Poznańist ligikaudu 50 km edelas.

Wielichowot on esmamainitud 1304. aastal. Linnaõigused sai aastatel 1429–1430. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Wielichowo Poola koosseisu tagasi.

## Galerii

61962 Wielichowo palac 2.JPG
61970 Wielichowo folw rzadcowka 1.JPG
61972 Wielichowo rynek 3 1.JPG
Wielichowo.jpg


## Viited
Osieczna

**Osieczna** (saksa *Storchnest*) on linn Poolas Suur-Poola vojevoodkonnas Leszno maakonnas, Osieczna valla halduskeskus. Osieczna asub Lesznost 9 km kirdes.

10. sajandil oli praeguse Osieczna kohal linnus. Linnaõigused sai Osieczna 1370. aasta paiku. 14.–16. sajandil oli Osieczna oluline käsitöökeskus. 17. sajandi teisel algas linna langus. 19. sajandil kujunesid linnas olulisteks tootmisharudeks linatööstus ja puuvillakudumine. Teise Poola jagamise tulemusel läks linn 1793. aastal Preisi kuningriigi võimu alla. (1807–1815 oli Varssavi hertsogiriigi koosseisus). Tagasi Poolale läks Osieczna 1919. aasta jaanuaris.

## Galerii

H.13.063 - Osieczna Kościół.JPG
Osieczna2 Apr05.jpg
Osieczna rynek.jpg
H.13.068 - Osieczna Klasztor.JPG


## Viited
Obrzycko

**Obrzycko** (saksa *Obersitzko*, 1943–1945 *Obersitz*) on linn Poolas Suur-Poola vojevoodkonnas Szamotuły maakonnas, Obrzycko valla halduskeskus. Obrzycko asub Warta jõe vasakul kaldal, Szamotułyst umbes 11 km põhjas.

Obrzycko sai linnaõigused enne 1458. aastat, kuid kaotas need 1580. aasta paiku. Uuesti sai Obrzycko linnaõigused 1638. aastal, aga kaotas need 1934. aastal. Kolmandat korda anti Obrzyckole linnaõigused 1990. aastal.

## Galerii

Widok na Obrzycko.jpg
Obrzycko1.JPG
Obrzycko zamek.jpg
Most na Warcie w Obrzycku.jpg


## Viited
Nowe Skalmierzyce

**Nowe Skalmierzyce** (kuni 17. juulini 1962 **Skalmierzyce Nowe**; saksa *Neu Skalmirschütz*) on linn Poolas Suur-Poola vojevoodkonnas Ostrów Wielkopolski maakonnas, Nowe Skalmierzyce vallas. Nowe Skalmierzyce asub Kaliszist umbes 9 km edelas ja Ostrów Wielkopolskist ligikaudu 15 km loodes.

Nowe Skalmierzyce sai linnaõigused 1962. aastal.

## Galerii

Nowe Skalmierzyce, osiedle Montex.jpg
Nowe Skalmierzyce, ul. Kolejowa.JPG
Publiczne Przedszkole nr 2 Pod Kasztanami.jpg
Kolonia robotnicza przy ul. Kolejowej, Nowe Skalmierzyce (2).JPG


## Viited
Kari keel

**Kari keel** (varem ka *kare keel*) on bantu keelte hulka kuuluv keel, mida räägivad karid Kongo DV põhjapiiril ja Kesk-Aafrika Vabariigis. Kõnelejaid oli 1980. aastatel umbes 1000, kuid 21. sajandi alguse hinnangul võib keel olla peaaegu välja surnud. Kõnelejad on üle 70 aasta vanused.

## Viited

## Välislingid
*http://endangeredlanguages.com/lang/586
*https://glottolog.org/resource/languoid/id/kari1306
Kingston (New Yorgi osariik)

**Kingston** on Ulsteri maakonna suurim linn ja halduskeskus. Asula asub Ameerika Ühendriikides New Yorgi osariigis Albanyist 95 km lõunas ja New Yorgist 146 km põhjas, Hudsoni jõe lähedal.

Kingstonis suri 1712. aastal Revalist pärit Martin Hoffman.

## Viited
Mrocza

**Mrocza** (saksa keeles *Mrotschen*, 1939–1942 *Schönhausen*, 1942–1945 *Immenheim*) on linn Poolas Kujawy-Pomorze vojevoodkonnas Nakło maakonnas, Mrocza valla halduskeskus. Mrocza asub Nakło nad Noteciąst umbes 12 km põhjas ja Bydgoszczist ligikaudu 30 km lääneloodes.

Mroczat on esmamainitud 1288. aastal, linnaõigused sai 1393. aastal. Esimese Poola jagamise tulemusel läks linn 1772. aastal Preisi kuningriigi võimu alla. 1919. aastal läks linn Poola koosseisu tagasi.

## Galerii

Market square in Mrocza (3).jpg
Mrocza sMikolaj WnNMP church1.jpg
Mrocza market square6.jpg


## Viited
Mäe (perekonnanimi)

**Mäe** on eesti perekonnanimi. 

2019. aasta 1. jaanuari seisuga oli Eestis perekonnanimi Mäe 631 inimesel: 311 mehel ja 320 naisel. Perekonnanimede levikult on Mäe meeste puhul 142. ja naiste puhul 160. kohal. Perekonnanime Mäe kandja oli keskmiselt 41 aasta vanune (mediaanvanus oli 40). Perekonnanimi Mäe on levinuim Lääne-Viru maakonnas, kus neid on maakonna 10 000 elaniku kohta 11,96.

## Nime kandjaid
*Aivar Mäe, eesti koorijuht (1960–)
*Aleksander Mäe, Eesti NSV riigitegelane (1893–1967) 
*Epp Mäe, eesti maadleja (1992–)
*Hjalmar Mäe, Eesti poliitik (1901–1978)
*Johann Mäe, Eesti ja Nõukogude sõjaväelane (1894–1944)
*Mikk Mäe, eesti laulja (1996–)

## Viited
Radzyń Chełmiński

**Radzyń Chełmiński** (saksa keeles *Rehden*) on linn Poolas Kujawy-Pomorze vojevoodkonnas Grudziądzi maakonnas, Radzyń Chełmiński valla halduskeskus. Radzyń Chełmiński asub Grudziądzist 17 km kagus.

Asulat on esmamainitud 1025. aastal, linnaõigused sai 1234. aastal. 1466. aastal läks linn Poola Kuningriigi koosseisu. Esimese Poola jagamise tulemusel läks linn 1772. aastal Preisi kuningriigi võimu alla. Tagasi Poolale läks linn 1920. aastal.

## Galerii

Radzyń Chełmiński, kościół św. Anny.jpg
Radzyń Chełmiński Towarzystwa Jaszczurczego 21.JPG
Radzyń Chełmiński Towarzystwa Jaszczurczego 27 (1).JPG
Zamek - Radzyn Chelminski 002.jpg


## Viited
Ruth Chepngetich

**Ruth Chepng'etich** (sündinud 8. augustil 1994 Rift Valley provintsis ) on Keenia jooksja, kes võistleb maratonis ja pikamaadistantsidel. 13. oktoobril 2024 püstitas ta Chicago maratonil maailmarekordi 2:09.56.

Ruth Chepngetich võitis 2018. aasta Istanbuli maratonil ajaga 2:18.35. Istanbuli 40. maratonil (*IAAF Gold Label Road Race*) jooksis Ruth Chepngetich 2:18.35 (31.59 – 10 km, 48.15 – 15 km, 1:08.22 – poolmaraton, 1:37.42 – 30 km) ning tema aeg oli võistluste rekord ja kõigi aegade parim tulemus Türgi pinnal ja paremuselt seitsmes aeg, saades kõigi aegade 10. sportlaseks, kes läbis maratoni alla 2 tunni ja 20 minuti (2:19.30). 

20. Dubai maratoni (2019) võitis Chepngetich Dubai maratonil isikliku rekordiga 2 tundi, 17 minutit ja 8 sekundit. 

Chepngetich jooksis 2019. aastal Bahreinis öösel peetud poolmaratonil kõigi aegade 20. kiireima poolmaratoni ajaga 1:06.09.

Chepngetich jooksis kõigi aegade 2019. aasta Vodafone Istanbuli poolmaratoni 12. kiireima poolmaratoni ajaga 1:05:30.

28. septembril tuli ta 2019. aasta kergejõustiku maailmameistrivõistlustel Dohas Kataris ajaga 2:32.43 maailmameistriks.

## Välislingid
* 
*Ruth Chepngetich Association of Road Racing Statistiansi kodulehel
*Ruth Chepngetichi intervjuu YouTube'is pärast Dubai maratoni võitu
Keili Sükijainen

**Keili Sükijainen** (sündinud 27. veebruaril 1991 Tartus) on eesti teleajakirjanik. 

## Haridus
Sükijainen õppis Tartu Kivilinna Gümnaasiumis, kus oli ka õpilasliidu liige. Ta on lõpetanud Tartu Ülikooli ajakirjanduse ja kommunikatsiooni erialal. Vahetusüliõpilasena on ta õppinud ühe semestri USA-s Ball State'i ülikoolis televisioonitööd. 

## Töö
Eesti Televisioonis oli ta algul teadus- ja kultuurisaadete ("Teadlaste öö", 2011). produtsendi assistent ja seejärel uudistesaate "Aktuaalne kaamera" reporter.  

2013. aastast juhtis telekanalis TV3 ühe saatejuhina saadet "Seitsmesed uudised". Juhtis ja toimetas ka TV3 heategevuslikku laulusaadet "Inglite aeg" ning alates 2017. aastast juhtis koos Alari Kivisaarega telesaadet "Naabrist parem". 

2021. aasta suvest juhib ja produtseerib ta Kanal 2-s heategevussaadet "Südamesoov". Juhib ka meelelahutussaadet "Kodud rahaks".

Sükijainen tegutseb sotsiaalmeedias, ta on valitud Eesti parimaks sisuloojaks. Talle kuulub oma koolitusettevõte Hellou, mis tegeleb väikeettevõtjate koolitamise ja sisuloomega.

2024 Reisisaade "Kuldne Pilet" Elisa Huubis ja telekanalis Kanal 2.

## Eraelu
Keili Sükijaineni vanavanaisa oli ingerisoomlane. Tema ema on Eesti Teadusagentuuri teabejuht Annely Allik. Tal on nooremad õed Merily Allik ja Maibrit Allik.

## Hobid
Sükijainen on olnud Tartu Noortevolikogu ja AIESEC-i liige.

2018. aastal mängis ta kõrvalosa krimisarjas "Lõks". Käib Nike NTC-treeningutel, eriti meeldivad rühmatreeningud. Lapsepõlvest joonistab ja maalib.

## Tunnustus

* 2018 – parim erisaade "Inglite aeg" (Eesti filmi- ja teleauhinnad)
* 2022 – aasta suunamudija (Kroonika Meelelahutusauhinnad)
* 2023 – aasta seksikaim naine (Kroonika Meelelahutusauhinnad)
* 2024 – Jaan Tõnissoni meediaauhindadel “Aasta telesaatejuht” laureaat

## Viited

## Välislingid
1. https://kroonika.delfi.ee/news/inimesed/keili-sukijainenist-sai-nagija?id=82326613

2. https://televeeb.ohtuleht.ee/966674/tele-kaotab-talendi-keili-sukijainen-teeb-seitsmeste-uudistega-lopparve

3. https://televeeb.ohtuleht.ee/976418/suve-alguses-tv3st-lahkunud-keili-sukijainen-naaseb-erakanali-ekraanile-pakkumine-oli-nii-ahvatlev

4. https://elu24.postimees.ee/6501375/vahur-joa-intervjuu-noorena-loomaarstiks-saada-tahtnud-keili-sukijainen-elas-lapsepolves-ule-ranga-autoavarii

5. https://naistekas.delfi.ee/persoon/elu_lugu/keili-sukijainen-jagab-millise-olulise-oppetunni-saade-inglite-aeg-talle-andnud-on?id=84112228

6. https://uudised.tv3.ee/tv3/uudis/2017/04/11/naabrist-parem-alustab-uue-saatejuhiga

7. https://televeeb.ohtuleht.ee/875402/keili-sukijainen-teeb-naitlejadebuudi-krimiseriaalis-loks

8. https://kivilinn.tartu.ee/node/356#2010

9. https://lood.delfi.ee/annestiil/uudised/keili-sukijainen-koges-koolikiusamist-nutsin-sageli-voodis-ja-palusin-vanemaid-et-voiksin-kooli-vahetada?id=82328415

10. https://m.kroonika.delfi.ee/article.php?id=79585690

11. https://www.elisa.ee/et/eraklient/tv/elisa-elamus/seriaal/kuldne-pilet
Riboos

**Riboos** (keemiline valem C5H10O5) on üks monosahhariidest (ehk lihtsuhkrutest), täpsemalt kuulub aldopentooside hulka. Looduses esineb D-(–)-isomeerina. Riboosi leidub ribonukleiinhapetes (RNA), mis on päriliku info vahendaja koos teiste ülesannetega, lisaks veel ribonukleotiidides (sh AMP, GMP) ja muudes nukleosiidfosfaatides (sh ATP-s, üldine energiatalletaja).
Riboosi 2-desoksüderivaat on desoksüriboos, mida leidub desoksüribonukleiinhappes (DNA), päriliku info kandja.
Michael Silverstein

**Michael Silverstein** (12. september 1945 – 17. juuli 2020) oli semiootik ja keeleteadlane, kes on pikka aega töötanud Chicago Ülikoolis.

Ta oli Roman Jakobsoni õpilane.

## Teoseid
*Silverstein, Michael 2016. *Language in Culture: The Semiotics of Interaction*. Chicago: University of Chicago Press.
1934. aasta ujumise Euroopa meistrivõistlused

**1934. aasta [[ujumise Euroopa meistrivõistlused]]** toimusid Saksamaal Magdeburgis 23. kuni 30. augustini.

Kohalik Magdeburgi ujumisklubi loodi 1896. aastal. Võistlustel osales 17 riiki enam kui 300 sportlasega, mis ületas seega Budapesti, Bologna ja Pariisi, kolmede esimeste Euroopa meistrivõistluste osavõtu. Saksamaa ujumise edenemist oli tunda, sest Pariisis 1931. aastal saadud teine koht ületati Magdeburgis ülekaalukat. Võistlused toimusid Euroopa meistrivõistluste tarbeks sihtotstarbeliselt ehitatud võistlusareenil Magdeburgis, kus oli 50-meetrine bassein ja vettehüpeteks vajalikud 3-meetrine hüppelauad ja 10-meetrine hüppetorn.

## Tulemused

### Ujumine mehed

#### 100 m vabalt
		
Maailmarekord: **56,8** (1934) Peter Fick,  
Euroopa meister 1931: **59,8** István Bárány,  Ungari

	
#### 400 m vabalt
	
Maailmarekord: **4.46,4** (1933) Shozo Makino,  
Euroopa meister 1931: **5.04,0** István Bárány,  Ungari


			
#### 1500 m vabalt
	 
Maailmarekord: **19.07,2	** (1927) Arne Borg,  
Euroopa meister 1931: **20.49,0** Olivér Halassy, István Bárány,  Ungari

	
#### 100 m selili
	
Maailmarekord: **1.07,4** (1934) Albert Vandeweghe,  
Euroopa meister 1931: **1.14,8** Gerhard Deutsch, 


#### 200 m rinnuli
	
Maailmarekord: **2.42,6** (1933) Jacques Cartonnet,  
Euroopa meister 1931: **2.52,2** Ivo Reingoldt, 


#### 4x200 m vabalt
	
Maailmarekord: **8.58,4** (1932)  Yasuji Miyazaki (2.14,1),Masanori Yusa (2,.14.7),Takashi Yokoyama (2.14,8),Hisakichi Toyoda (2.14,8) 
Euroopa meister 1931: **9.34,0**  Ungari András Wanié,László Szabados,András Székely,István Bárány 

		
### Ujumine naised

#### 100 m vabalt
	
Maailmarekord: **1.04,8** (1934) Willy den Ouden,  
Euroopa meister 1931: **1.10,0** Yvonne Godard, 

		
#### 400 m vabalt

	
Maailmarekord: **5.16,0** (1934) Willy den Ouden,  
Euroopa meister 1931: **5.42,0** Marie Braun, 

	
#### 100 m selili

	 
Maailmarekord: **1.18,2** (1932) Eleanor Holm,  
Euroopa meister 1931: **1.22,8** Marie Braun, 

 	
#### 200 m rinnuli
	
Maailmarekord: **2.42,6** (1933) Jacques Cartonnet,  
Euroopa meister 1931: **3.16,4** Cecelia Wolstenholme, 

 	
#### 4x100 m vabalt
	
Maailmarekord: **4.33,3** (1934)  Jopie Selbach,Annie Timmermans,Rie Mastenbroek,Willy den Ouden 
Euroopa meister 1931: **4.55,0**  Truus Baumeister,Maria Vierdag,Willy den Ouden,Marie Braun 


### Vettehüpped mehed

#### 3 m hüppelaud
	
Euroopa meister 1931: Ewald Riebschläger, 

	Saksamaa 
#### 10 m torn
	 
Euroopa meister 1931: Josef Staudinger, 

 
### Vettehüpped naised

#### 3 m hüppelaud
		
Euroopa meister 1931: Olga Jordan,  Saksamaa

	
#### 10 m torn
		
Euroopa meister 1931: Madi Epply, 


### Veepall
	
Euroopa meister 1931:  Ungari István Barta,Mihály Bozsi,György Bródy,Olivér Halassy,Márton Homonnai,Sándor Ivády,Alajos Keserű,Ferenc Keserű,János Németh,Miklós Sárkány,József Vértesy


### Medalid
 Korraldajariik
Kala (perekonnanimi)

**Kala** on eesti perekonnanimi.

2019. aasta 1. jaanuari seisuga oli Eestis perekonnanimi Kala 717 inimesel: 357 mehel ja 360 naisel. Perekonnanimede levikult on Kala meeste puhul 117. kohal ja naiste puhul 131. kohal. Perekonnanime Kala kandja oli keskmiselt 42 aasta vanune (mediaanvanus oli 42). Perekonnanimi Kala on levinuim Võru maakonnas, kus neid on maakonna 10 000 elaniku kohta 17,24..

## Nime kandjaid
*Eve-Külli Kala, Eesti diplomaat (1959–)
*Kulno Kala, eesti ajaloolane (1936–)
*Martin Kala, eesti publitsist ja tõlkija
*Peep Kala, eesti ajakirjanik ja tippjuht (1961–)
*Tiina Kala, eesti ajaloolane (1967–)
*Tiit Kala, eesti ettevõtja ja poliitik (1954–) 
*...

## Viited
DeAnna Price

**DeAnna Marie Price** (sündinud 8. juunil 1993 Moscow Millsis Missouris) on Ameerika Ühendriikide kergejõustiklane, kes võistleb vasaraheites. Price'i isiklik parim heide on vasaraheites 80,31 m, mis on Ameerika rekord ja püstitati 2021. aasta USA kergejõustiku meistrivõistlustel. Price on oma isikliku rekordiga maailma kõigi aegade edetabelis teine. 2019. aasta maailmameistrivõistlustel Dohas tuli ta vasaraheites maailmameistriks.

Price esindas USA-d 2015. aasta Pekingi maailmameistrivõistlustel, kuid ei pääsenud finaali. Kuu enne maailmameistrivõistlusi oli Price 2015. aasta Pan-Ameerika mängudel neljandana lõpetanud. Kaks nädalat hiljem noppis Price oma esimese rahvusvahelise medali, võttes Amber Campbelli järel hõbeda 2015. aasta NACACi meistrivõistlustel.

Pierce oli 2016. aasta Ameerika Ühendriikide olümpiakatsevõistlustel vasaraheites USA koondisekaaslaste Amber Campbelli ja Gwen Berry järel kolmandal kohal. Ta esindas Ameerika Ühendriike 2016. aasta suveolümpiamängudel ja saavutas kaheksanda koha. 

Lõuna-Illinoisi ülikoolis õppimise ajal tuli ta vasaraheites mitu korda NCAA meistriks. Price'il on olnud palju vigastusi ja tal on ainult üks neer. 

Price käis Troy Buchanani keskkoolis Missouri osariigis Troys. Seal oli ta All-State'i pehmepalli mängija. Price on saanud kasutada kolledži stipendiume nii pehmepallis kui ka kergejõustikus. 

## Välislingid
*
Nieszawa

**Nieszawa** (saksa keeles *Nessau*) on linn Poolas Kujawy-Pomorze vojevoodkonnas Aleksandrów Kujawski maakonnas. Nieszawa asub Visla vasakul kaldal, Toruńist umbes 28 km kagus ja Włocławekist ligikaudu 24 km põhjaloodes.

Nieszawa sai linnaõigused 1431. aastal ja teist korda 1460. aastal. 16. sajandil oli Nieszawa oluline kaubanduskeskus, alates 17. sajandi teisest poolest linna tähtsus vähenes. Teise Poola jagamise tulemusel läks Nieszawa 1793. aastal Preisi kuningriigi võimu alla. Aastatel 1807–1815 oli linn Varssavi hertsogiriigi koosseisus. 19. sajandi teisel poolele Nieszawa majandus elavnes, raudteeühenduse sai linn 1862. aastal. 1919. aastal läks Nieszawa tagasi Poolale.

## Galerii

Nieszawa kosciol sw Jadwigi 2.jpg
Nieszawa Mickiewicza 18.JPG
Nieszawa muzeum Noakowskiego.jpg


## Viited
Anna Sergejeva

**Anna Sergejeva** (sündinud 13. jaanuaril 1986 Kiievis) on Eesti näitleja.

Ta on lõpetanud Tallinna Läänemere Gümnaasiumi ja Karpenko-Karõi nimelise Kiievi Riikliku Teatri, Kino ja Televisiooni Ülikooli (Nikolai Ruškovski kursuse).

Ta on aastast 2015 Vene Teatri näitleja Tallinnas.

## Rolle
*2017 "IMPOSTRIX sündroom" William Shakespeare'i, Lev Tolstoi, Jean Anouilh', Bernard Shaw' teoste ainetel, lavastaja Tatjana Kosmõnina (Jeanne d'Arc)

## Isiklikku
Ta on olnud abielus näitleja Viktor Marviniga.

## Filmograafia
*2019 "Õnne 13", 27. hooaeg (Maria III)
*2018 "Seltsimees laps" (Galina)
*2015 "Kättemaksukontor" (Emma, uurija Alina Tepko)
*2021 "Eesti matus" (Irina)

## Viited

## Välislingid
*Anna Sergejeva Vene Teatri kodulehel (eesti keeles)
*""Õnne 13" toob laupäeval eetrisse uue tegelase". ERR.ee, 26. september 2019
*Anna Sergejeva ja Viktor Marvin, näitlejate pere Peštšerski Uuest Draamateatrist kõigest ja peamisest (vene keeles)
Suabo keel

**Suabo keel** on Üld-Uus-Guinea hõimkonna Lõuna-Doberai keelte hulka kuuluv keel, mida kõneldakse Indoneesias Lääne-Paapua provintsis Doberai poolsaarel Macclueri lahe ääres 15 külas. 

Suabo keel on kriitiliselt ohustatud, seda kõnelevad peamiselt üle 50-aastased inimesed. Nooremad on üle läinud indoneesia keelele.

## Viited

## Kirjandus
*Lourens J. de Vries "A Short Grammar of Inanwatan, an endangered language of the Bird's Head of Papua, Indonesia". Canberra: Research School of Pacific and Asian Studies, Australian National University 2006.